Yangi Vivo smartfoni xuddi Samsung Galaxy S6 va Galaxy S6 Plus singari qayrilma ekranga ega bo‘ladi, deb ma’lum qilmoqda Ubergizmo. Ma’lumotlarga ko‘ra, Vivo smartfonlari Samsung kompaniyasi g‘oyasini takrorlagan holda o‘z smartfonlarining chetlarida qayrilgan ekran ishlatishni rejalashtirmoqda. Internetda hatto ushbu smartfonlarning suratlari ham paydo bo‘lgan. Faqat ushbu displeylar Samsung smartfonlariniki singari funksionalikka ega bo‘ldaimi yoki faqat texnologiya ko‘rgazmasi uchun namoyish etiladimi, bunga oydinlik kiritilmagan. Vivo kompaniyasidan tashqari ushbu displeydan BlackBerry Priv smartfonlarida ham foydalanilgan. Uning taqdimoti joriy yilning 6 noyabr kuni bo‘lib o‘tadi.